open-index/open-wikipedia-markdown huggingface dataset:
רפובליקת סהרה הערבית הדמוקרטית

**רפובליקת סהרה הערבית הדמוקרטית** (בערבית: **الجمهورية العربية الصحراوية الديمقراطية**; בספרדית: **República Árabe Saharaui Democrática**) היא בשטחה של המושבה לשעבר סהרה הספרדית, והיא מדינה שההכרה בה מוגבלת. היא הוקמה בהכרזה של חזית פוליסריו ב-27 בפברואר 1976.

ארבעים מדינות בעולם מקיימות קשרים דיפלומטיים עם מדינה זו, ועוד שבע מכירות בה ללא קשרים כאלה. ב-1982 התקבלה הרפובליקה כחברה בארגון אחדות אפריקה (לימים האיחוד האפריקאי). הדת הרשמית של רפובליקת סהרה היא האסלאם.

בפועל רוב שטחה של הרפובליקה מצוי תחת שליטה של מרוקו (ראו **[[סהרה המערבית]]**). ב-אוקטובר 2025  הכירה מועצת הביטחון של האו"ם בתוכנית האוטונומיה שקבעה מרוקו לגבי טריטוריה זו. 

## מטבע
הפזטות הסהראויות הראשונות הוטבעו בשנת 1990, אך הן לא אומצו כהמטבע הלאומי של סהרה המערבית עד 1997. מכיוון ששטח זה נשלט ברובו על ידי מרוקו, המטבע במחזור רק בשטח הנשלט על ידי חזית פוליסריו, כאשר דינרים אלג'יריים ואוגיה מאוריטניים גם במחזור לצד הפזטות הסהראויות במחנות הפליטים הסהראויים ובחלק של סהרה המערבית הנשלט על ידי חזית פוליסריו.


קובץ:100 dirham back.jpg|שטר כסף של מאה דירהאם, לזכר המצעד הירוק
קובץ:Sahrawi Arab Democratic Republic (orthographic projection).svg|מפת מיקום של רפובליקת סהרה הערבית הדמוקרטית - בירוק כהה צבועים השטחים המצויים בשליטתה ובירוק בהיר השטחים הנתבעים על ידה
קובץ:Western sahara map showing morocco and polisaro.gif|מפת סהרה המערבית המחולקת בין שליטת מרוקו ושליטה של חזית פוליסריו


## ראו גם
* סהרה המערבית
* האיחוד הלאומי של נשים סהרוואיות
* חזית פוליסריו

## קישורים חיצוניים

* 
* Jacob Mundy - How the US and Morocco seized the Spanish Sahara 
* 

## הערות שוליים

קטגוריה:מדינות אפריקה
קטגוריה:מדינות ערב
סהרה הערבית הדמוקרטית
קטגוריה:מדינות וטריטוריות דוברות ספרדית
קטגוריה:מדינות וטריטוריות דוברות ערבית
קטגוריה:סהרה המערבית
קטגוריה:מדינות וטריטוריות שהוקמו ב-1976
סהרה הערבית הדמוקרטית
קטגוריה:מגרב
דיאנה אבגר

**דיאנה אבגר** (12 באוקטובר 1859, ראנגון, בורמה הבריטית – 8 ביולי 1937, יוקוהמה, יפן) הייתה דיפלומטית ארמנית. היא האישה הארמנית הראשונה ששימשה שגרירת מדינה, וככל הנראה האישה הראשונה בכלל ששימשה שגרירה בעת המודרנית.

## ביוגרפיה
דיאנה אנאהיט אגאבקיאן, שנטבלה בשם גאיאן, נולדה בבורמה הבריטית כצעירה בין שבעה ילדים לאב הודי-ארמני שהיגר לשם מאספהאן בפרס. אימה, אווט, הייתה ממשפחת טטאוס אווטום במחוז שיראז בפרס. היא גדלה בקולקטה והתחנכה במנזר. היא רכשה שליטה באנגלית, ארמנית, ובהינדוסטנית.

היא נישאה לאפקאר מייקל אפקאר, נצר לבית אפגר מניו ג'ולפה, אותו רובע ארמני באספהאן ממנו באו הוריה. משפחת אפקאר שגשגה כמשפחת סוחרים ברחבי דרום-מזרח אסיה, והתמחתה ביצוא ויבוא פנינים. בשנת 1891 עקרה עם בעלה ליפן כדי להרחיב את עסקי המשפחה. היא ילדה 5 ילדים, מתוכם שלושה הגיעו לבגרות.

כאשר הרפובליקה הראשונה של ארמניה זכתה בעצמאות ב-28 במאי 1918, עדיין לא הכירו בה מדינות העולם. בשנת 1920, הודות למאמציה של אבגר, יפן הייתה המדינה הראשונה שהכירה בארמניה. מתוך הערכה לפועלה זה, מינה אותה האמו אוהנג'ניאן, ששימש אז שר החוץ של ארמניה, שגרירת כבוד ליפן. עם היבלעותה של ארמניה בברית המועצות, בוטל המינוי שלה.

לאחר שהעבירה את הטיפול בעסקי המשפחה ביפן לבנה, התפנתה אבגר לעסוק בכתיבה ובפעילות הומניטרית. היא פרסמה מאמרים וחיבורים עיוניים על אוכלוסיות מדוכאות, ובמיוחד על הארמנים תחת האימפריה העות'מאנית, וכן על יחסים בינלאומיים ועל השלכות האימפריאליזם על מצב העולם ועל סכסוכים בינלאומיים. בין כתבי העת בהם פרסמה: *The Japan Gazette*, *The Far East*, ו-*Armenia* (לימים נקרא *New Armenia*).

בין ספריה:

* The Great Evil. Yokohama, Japan: “Japan Gazette” Press, 1914, 114 pp.
* Peace and No Peace. Yokohama, Japan: “Japan Gazette” Press, 1912, 101 pp.
* The Peace Problem. Yokohama, Japan: “Japan Gazette” Press, 1912, 131 pp.
* On the Cross of Europe’s Imperialism: Armenia Crucified. Yokohama, Japan: 1918, 116 pp.
* In His Name... Yokohama, Japan: “Japan Gazette,” 1911. 52 pp.
* Betrayed Armenia. Yokohama, Japan: “Japan Gazette” Press, 1910, 77 pp.
* The Truth about the Armenian Massacres. Yokohama, Japan: “Japan Gazette,” 1910, 26 pp.
* Home Stories of the War. Kobe, Japan: The Kaneko Printing Works, 1905, 47 pp.
* Susan. Yokohama, Japan: Kelly and Walsh, Limited, 1892, 109 pp.

בגיל 67 החלה לסבול מליקויי ראייה, אובדן שמיעה, ודלקת פרקים. היא הלכה לעולמה ב-8 ביולי 1937 ביוקוהמה, ונקברה בבית עלמין לזרים לצד בעלה.

## קישורים חיצוניים

* 

## הערות שוליים

קטגוריה:ארמנים
קטגוריה:ארמניה: יחסי חוץ
קטגוריה:שגרירות
קטגוריה:ילידות 1859
קטגוריה:נפטרות ב-1937
כרם רעים

ממוזער|257x257 פיקסלים|כרם רעים, צילום רחפן 2023ממוזער|257x257 פיקסלים|שכונת מבני הקבע הראשונה
ממוזער|257x257 פיקסלים|בית הכנסת בכרם רעים 2023**כרם רעים** (שמה הקודם: **נחלי טל**) היא התנחלות ויישוב קהילתי בגוש טלמונים שבמערב הרי בנימין, המשתייכת למועצה אזורית מטה בנימין. היישוב ממוקם באזור מערב בנימין, בין היישובים נריה לנחליאל. היישוב שוכן כקילומטר צפונית־מערבית למזרעה אל-קיבליה בגובה של עד 580 מטר מעל פני הים.

## מאפיינים
ביישוב בית כנסת, חמישה גני ילדים, מעון, משחקיה, ספרייה, גינות קהילתיות, מקווה נשים ומקווה כלים. ילדי היישוב לומדים בבתי הספר היסודיים בגוש: הבנות בבית ספר "דרך יהודית" ביישוב דולב, והבנים בת"ת בנריה או בבית ספר ממלכתי דתי בטלמון.

היישוב נמצא במרחק כעשרים וחמש דקות נסיעה מהעיר מודיעין.

## היסטוריה
היישוב הוקם בשנת 2009 כמאחז. גרעין ההקמה של היישוב נקרא בתחילה "נחלי טל" - שם שמהווה את החיבור הגאוגרפי בין היישוב נחליאל לבין יישובי טלמונים - טלמון ודולב.

בהמשך שונה השם ל"כרם רעים", על שם שלושה מחבריהם של חברי גרעין ההקמה, שנפלו בקרב: סמל  שנפל ב-2002 במהלך מבצע חומת מגן; סגן , שנפל ב-2006 במהלך מלחמת לבנון השנייה; וסרן , שנפל ב-2009 במהלך מבצע עופרת יצוקה. שלושתם היו בוגרי אותו שנתון בישיבת ירושלים לצעירים.

באוגוסט 2007 הוקם במקום כרם ענבים ("כרם אביה") בשטח של 80 דונם. הכרם שוכן על אדמות מדינה, שהוחכרו על ידי הסוכנות היהודית לבעל הכרם.

חוקיות המקום אושרה במאי 2013 הכרם ביישוב סבל מהתנכלויות חוזרות ונשנות של פלסטינים. באוקטובר 2014 נפרצה דרך היקפית מסביב לאזור, כדי לסייע בשמירה על המקום.

בשנת 2017 קיבל המאחז אישור רשמי כיישוב, ובנוכחות שר הביטחון אביגדור ליברמן הונחה אבן פינה להקמת מבנה הקבע.

בשנת 2017 אושרה התב"ע הראשונה ליישוב ובמסגרתה ייבנו בו 255 יחידות דיור

בשנת 2019 אושרה התב"ע השנייה ליישוב ובמסגרתה ייבנו בו 140 יחידות דיור נוספות.

במרץ 2025 קיבל הקבינט המדיני-ביטחוני החלטה להעניק לכרם רעים ול־12 יישובים במעמד דומה מעמד עצמאי. עד אז, נחשב באופן רשמי כרם רעים, כמו נריה וחרשה הסמוכים לו, כשכונה של טלמון, אך בפועל הם תפקדו כיישובים עצמאיים. בנובמבר אותה שנה חתם מפקד פיקוד המרכז אבי בלוט על צו המעניק ליישוב מעמד עצמאי.

ביישוב מתגוררות 200 משפחות ובהתאם לתוכניות המאושרות יש תכנון לבנייה של 400 יחידות דיור.

## סביבה
היישוב נמצא בסמוך ל"כרם אביה", ולשמורת פארק גיבורות התנ"ך ובה מסלול העובר בין שפע מעיינות, עצי פרי ונוף.

## קישורים חיצוניים

* כרם רעים באתר המועצה האזורית מטה בנימין
* נחלי טל במפה טופוגרפית - אתר עמוד ענן

## הערות שוליים

קטגוריה:התנחלויות ביהודה ושומרון
קטגוריה:ישראל: יישובים קהילתיים
קטגוריה:בנימין
קטגוריה:גוש טלמונים
קטגוריה:יישובים שהוקמו ב-2009
קטגוריה:טלמון
קטגוריה:מאחזים שהוסדרו
קטגוריה:יישובים הקרויים על שם חללי מערכות ישראל
קרינקי

**קרינקי** (בפולנית **Krynki**) היא עיירה בפרובינציית ביאליסטוק בפולין, על גבול בלארוס, ובה כ-2,700 תושבים, רובם פולנים ומיעוטם בלארוסים.

## תולדות העיר
	
העיירה קיבלה זכויות עיר בשנת 1569, איבדה אותן ב-1950 אך שבה וקיבלה אותן ב-2009.

## יהודי קרינקי
בעיירה קיים אחד מבתי הקברות היהודיים העתיקים ביותר במזרח אירופה. בעיר כיהנו מספר רבנים ליטאים בולטים, הרב ברוך לאווסקי ה"מנחת ברוך", הרב זלמן סנדר כהנא שפירא והרב חזקיהו יוסף מישקובסקי.

בשנת 1905 קמה בעיר תנועת פועלים יהודיים שביטאה שאיפות מהפכניות אך לא הגיעה לכדי מרד באימפריה הרוסית.

בין מלחמות העולם חיו בקרינקי כ-9,000 יהודים, שהיוו כ-90% מתושבי העיירה, אך רבים מהם היגרו לארצות הברית וליעדים אחרים באירופה ובעולם. ערב מלחמת העולם השנייה היו בקרינקי כ-3,500 יהודים מתוך כ-5,000 תושבי היישוב, שרובם היו פולנים ומיעוטם בלארוסים. 

עם פלישת הגרמנים לפולין בספטמבר 1939 נכבשה קרינקי על ידי הגרמנים אך הם העבירו את השליטה בעיירה לסובייטים בהתאם להסכם ריבנטרופ–מולוטוב. יהודים רבים מהעיירה הוגלו לסיביר אך במקומם הגיעו פליטים יהודיים מאזורי פולין שנותרו בידי הגרמנים, ומספר היהודים בעיירה עלה בכמה מאות. 

במבצע ברברוסה, בסוף יוני 1941 כבשו הגרמנים שוב את קרינקי. עשרות יהודים נהרגו בקרב שבמהלכו נכבשה העיירה.  עם הכיבוש חויבו היהודים לענוד טלאי צהוב. בדצמבר 1941 הוקם בעיירה גטו מגודר. 

באפריל 1942 נרצחו בגטו עשרות יהודים ולאחר מספר שבועות הובאו לגטו כ-1,200 יהודים מבז'וסטוביצה ויילקה. בנובמבר נשלחו רוב יהודי הגטו, כ-5,000 נפש, למחנה קלבסין (Kielbasin) ומשם גורשו למחנה ההשמדה טרבלינקה. עשרות צעירים יהודים נמלטו בעת האקציה וכ-350 יהודים הושארו בחיים לשם עבודה. בינואר 1943 נשלחו יהודים אלה לגטו סוקולקה ומשם גורשו למחנה ההשמדה אושוויץ-בירקנאו. באקציה זו נמלטו מספר יהודים וחלקם הצליחו להצטרף לפרטיזנים.

## קישורים חיצוניים

*
*
*
* 
* 

קטגוריה:פודלסיה: יישובים
קטגוריה:גטאות בפולין
קטגוריה:פודלסיה: עיירות יהודיות
ג'וזף וייצנבאום

**ג'וזף וייצנבאום** (באנגלית: **Joseph Weizenbaum**, 8 בינואר 1923 – 5 במרץ 2008) היה מדען מחשב אמריקאי יהודי ממוצא גרמני, פרופסור ב-MIT.

## ביוגרפיה
וייצנבאום נולד בברלין בשנת 1923. בגיל 13 נמלט עם משפחתו מגרמניה הנאצית, והיגר לארצות הברית. בשנת 1941 החל ללמוד מתמטיקה באוניברסיטת המדינה של ויין שבדטרויט. ב-1942 התגייס לחילות האוויר של צבא ארצות הברית ושירת כמטאורולוג. לאחר תום המלחמה חזר לאוניברסיטה, סיים תואר ראשון במתמטיקה בשנת 1948 ותואר שני ב-1950. הוא המשיך כעוזר מחקר באוניברסיטה, עבד על מחשבים אנלוגיים וסייע בבניית מחשב ספרתי. בשנת 1956 עבד בחברת ג'נרל אלקטריק על מחשב חלוצי לקריאת תווים מגנטית.

בשנת 1964 הצטרף לסגל של MIT. ב-1966 פיתח את **[[אלייזה]]**, תוכנה אינטראקטיבית המדמה טיפול פסיכותרפי. "אלייזה" קיבלה את שמה מאלייזה דוליטל, הדמות ממחזהו של ג'ורג' ברנרד שו "פיגמליון", שלומדת לדבר במבטא של המעמד הגבוה. התוכנית קיימה דיאלוג עם מטופל באמצעות הצגת הצהרות שכותב המטופל כשאלות והפנייתן אליו. למשל, התגובה ל"כואב לי הראש" יכולה להיות "למה אתה אומר שכואב לך הראש?" והתגובה ל"אמי שונאת אותי" יכולה להיות "מי עוד במשפחתך שונא אותך?"

בשנת 1976 יצא לאור ספרו רב ההשפעה Computer Power and Human Reason, שבו הציג את עמדתו לפיה ייתכן פיתוח של בינה מלאכותית, אך אין לתת למחשב לקבל החלטות חשובות, משום שלעולם יחסרו בו תכונות אנושיות כמו חמלה. הוא הבחין בין החלטה לבחירה - החלטה היא פעילות חישובית שניתן לתכנת, ואילו בחירה היא תוצאה של הפעלת שיקול דעת. היכולת לבחור, שכוללת גם רגשות, היא שעושה אותנו אנושיים.

יצר את שפת התכנות SLIP.

בשנת 1996 היגר לברלין, והתגורר סמוך לשכונת ילדותו. בשנת 2007 הופק בגרמניה סרט תיעודי על אודותיו. הוא מופיע גם בסרט התיעודי Plug & Pray שהופק לאחר מותו.

וייצנבאום נפטר בשנת 2008 ונטמן בבית הקברות היהודי בברלין. בשנת זו נוסד פרס וייצנבאום  על שמו. אשר מוענק כל שנתיים ל"חוקר אשר תרם משמעותית לנושאי המידע והאתיקה בתחום המחשוב על ידי מחקרו, עבודתו, שירותו או חזונו".

## לקריאה נוספת

* Gerard O’Regan, **Giants of Computing - A Compendium of Select, Pivotal Pioneers**, Springer, 2013, pp. 263–266.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מהגרים מגרמניה לארצות הברית
קטגוריה:מדעני מחשב יהודים אמריקאים
קטגוריה:מתמטיקאים יהודים אמריקאים
קטגוריה:בוגרי אוניברסיטת המדינה של ויין
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:קצינים וחוגרים בחילות האוויר של צבא ארצות הברית
קטגוריה:קצינים וחוגרים יהודים בצבא ארצות הברית
קטגוריה:זוכי פרס נורברט וינר על אחריות חברתית ומקצועית
קטגוריה:אמריקאים שנולדו ב-1923
קטגוריה:אמריקאים שנפטרו ב-2008
יואב הורוביץ

**יואב הורוביץ** (נולד ב-11 ביוני 1960) הוא מנהל ישראלי. בעבר היה מנכ"ל משרד ראש הממשלה, ראש סגל ראש ממשלת ישראל, מנכ"ל "אוויס ישראל" ומשנה למנכ"ל יוניברסל מוטורס ישראל. החל מדצמבר 2023, מונה הורוביץ ליו"ר הוועד המנהל של שנקר.

## ביוגרפיה
נולד בישראל לאם מורה ולאב איש צבא, מלוחמי גוש עציון אשר נשבה בידי הלגיון הירדני. עם גיוסו לצה"ל התנדב הורוביץ לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. לאחר השחרור מהצבא עבד כמאבטח באל על. במילואים משרת הורוביץ ביחידת שלדג.

את הקריירה כמנהל החל במחלקת השיווק של "כלל סחר", יבואנית ימאהה. ב-1993 עבר לעבוד כמנהל פעילות האופנועים והטרקטורונים בחברת "מאיר" יבואנית הונדה. בשנים 2000–2003 כיהן כמנכ"ל כלמוטור, יבואנית מיצובישי. לאחר מכן הקים חברה בשם "י. הורוביץ אסטרטגיה עסקית". עד 2000 כיהן כיו"ר איגוד יבואני הרכב הדו גלגלי בלשכת המסחר. בתקופת ההתנתקות היה מנהל מטה המתנגדים לתוכנית רה"מ. ב–2006 כיהן בתפקיד בכיר במטה הבחירות של בנימין נתניהו בהתמודדות בפריימריז של הליכוד. בינואר 2008 מונה למנכ"ל אוויס ישראל, והפסיק את פעילותה של חברתו הפרטית.

ב-2009 עלה שמו כמועמד המוביל לתפקיד יו"ר מועצת הרשות השנייה לטלוויזיה ורדיו. מפברואר 2011 ועד 2014 שימש כחבר הוועד המנהל של רשות השידור. ב-2011 מונה ליו"ר "אוטו איטליה" (יבואנית פרארי ומזראטי) בעקבות רכישתה בידי אוויס. ב-2014 סיים תואר ראשון במשפטים במכללת שערי משפט. בנובמבר 2014 עלה שמו כמועמד מוביל לתפקיד מנכ"ל משרד ראש הממשלה, לאחר התפטרות הראל לוקר. בעקבות המיזוג בין יוניברסל מוטורס ישראל (יבואנית ג'נרל מוטורס) לאוויס, מונה הורוביץ בנובמבר 2014 לתפקיד משנה למנכ"ל יוניברסל מוטורס ישראל. לאחר הבחירות לכנסת העשרים נמנה עם צוות המשא ומתן של הליכוד במסגרת המגעים לקראת הרכבת ממשלת ישראל השלושים וארבע.

במאי 2016 מונה הורוביץ על ידי נתניהו לתפקיד ראש סגל ראש הממשלה. לאחר פרישתו של אלי גרונר במאי 2018 מונה הורוביץ גם לממלא מקום מנכ"ל משרד ראש הממשלה. ב-11 ביוני 2019 הודיע כי בכוונתו לעזוב את התפקיד.

ב-16 בספטמבר 2025 היה בין מקימי מפלגת "ישר! עם איזנקוט".

## חיים אישיים
מתגורר בכפר בן נון. הוא נשוי בשנית לגילה ואב לארבעה בנים.

## קישורים חיצוניים

* 
* 
* 

## הערות שוליים

קטגוריה:מנהלים ישראלים
קטגוריה:מנהלי לשכת ראש הממשלה
קטגוריה:ראשי הסגל בלשכת ראש הממשלה
קטגוריה:לוחמי סיירת מטכ"ל
קטגוריה:אנשי השב"כ
קטגוריה:בוגרי המרכז האקדמי שערי מדע ומשפט
קטגוריה:כפר בן נון: אישים
קטגוריה:ישראלים שנולדו ב-1960
שדרות רגר

**שדרות רגר** היא שדרה וציר התנועה הראשי של העיר באר שבע. כביש 406 עובר דרך השדרות. שמן הקודם של השדרות היה "הנשיאים", אך עם פטירתו של ראש עיריית באר שבע יצחק רגר בשנת 1997 שונה השם לזכרו.

השדרות מחברות בין הכניסה הצפונית של באר שבע וצומת אלי כהן בדרום - מפגש השדרות עם כביש 25 הממשיך דרומה לכיוון אילת/מצפה רמון (נקרא 'שדרות דוד חכם' בקטע זה) ומערבה לכיוון אופקים (נקרא 'שדרות דוד טוביהו'), ורחובות הרצל והחלוץ הנכנסים לעיר העתיקה. השדרות עוברות בצפון דרך שכונה ד', דרומה משם הן מפרידות בין שכונה ג' לשכונה ב', ובחלקן הדרומי בין שכונה א' למרכז אזרחי. לאורך השדרות בתי מגורים (בעיקר בחלקן הצפוני), מרכזים מסחריים, גנים ציבוריים ומבני ציבור.

לצידי שדרות רגר כמה אתרים מרכזיים בעיר (מצפון לדרום):
* אוניברסיטת בן-גוריון בנגב
* המרכז הרפואי האוניברסיטאי סורוקה
* מרכז מורים באר שבע
* המשכן לאמנויות הבמה באר שבע
* בית יד לבנים
* היכל התרבות באר שבע
* קניון הנגב

## פיגוע ההתאבדות בשדרות רגר

ב-31 באוגוסט 2004 התרחש בנקודת מפגש של קווי האוטובוס 6 ו-12 פיגוע התאבדות כפול. בפיגוע נרצחו 16 אזרחים ישראלים ונפצעו מעל 100. הפיגוע אירע בשעה 14:45. שני מחבלים מתאבדים עלו לאוטובוס ב. כאשר נפגשו האוטובוסים מול רחבת בניין עיריית באר שבע, פוצצו את עצמם המחבלים בהפרש של מספר דקות.

## גלריה


קובץ:Rager avenue, Beersheba - 04.jpg|
קובץ:Rager avenue, Beersheba - 02.jpg|
קובץ:Rager avenue, Beersheba - 03.jpg|
קובץ:Rager avenue, Beersheba - 05.jpg|


753x753px|תצלום אווירי של שדרות רגר


## קישורים חיצוניים

רגר, שדרות
הממשלה האיראנית הגולה

**הממשלה האיראנית הגולה**, נקראת רשמית: **המועצה הלאומית של איראן** (**National Council of Iran**; בפרסית: **شورای ملی ایران**) היא הממשלה הגולה של איראן, בראשותו של רזא כורש עלי פהלווי. המועצה כוללת איחוד של כ-40 מפלגות ועמותות, ומטרתה הפלת משטר האייתולות באיראן והחלפתה בהשבת כס המלוכה לשושלת פהלווי. המועצה הפכה לקבוצת האופוזיציה האיראנית הקולנית ביותר.

המועצה הוקמה בשנת 2013 על ידי רזא פהלווי. לאחר שהמועצה הוקמה נשלחה האמנה דרך האינטרנט ויותר מ-20,000 איש חתמו עליה, כשחצי מהם חיים באיראן. בעקבות הפצת האמנה הקהילה הערבית באיראן מחתה על הגדרת הזכויות האתניות וזכויות המיעוטים, שלפי האמנה היו שונים מאלו של חוקת הרפובליקה האסלאמית.

## מלחמת חרבות ברזל והמרד האזרחי באירן
ממוזער|התמונה של רזא כורש עלי פהלווי בהפגנה למען החופש של העם האירני בוושינגון 11.1.2026 - ברקע דגל ישראל לצד דגל אירן עם סמל האריה והשמש
ממוזער|שלט בהפגנה נגד המשטר האיראני בשוודיה בתאריך 17.1.2026 עם הכיתוב "Trump, Israel, time for the Cyrus Deal" (בעברית: "טראמפ, ישראל, הגיע הזמן לעסקת כורש")

במהלך מלחמת חרבות ברזל הייתה לאיראן מעורבות ניכרת, עקיפה וישירה, בלחימה. תקופה זו אופיינה בהפגנות משותפות של גולים איראנים וישראלים במדינות המערב, בהן המפגינים האיראנים ביקשו להדגיש כי מדיניות החוץ העוינת של המשטר אינה מייצגת את עמדת העם האיראני. הפגנות אלו מבטאות ברית אידאולוגית בין מתנגדי הרפובליקה האסלאמית לבין הקהילות היהודיות והישראליות בתפוצות. אחד המאפיינים המרכזיים של הפגנות אלו הוא הנפה משותפת של דגל ישראל לצד דגל איראן ההיסטורי המעוטר בסמל האריה והשמש, המסמל את ימי השאה שלפני המהפכה ועל כן משמש כביטוי של התנגדות לשלטון האייתוללות. היוזמה לכונן ממשל מעבר באירן מובלת בידי יורש העצר רזא כורש עלי פהלווי, בנו של השאה האחרון של איראן, והיא נבנית על ידי צוותים מקצועיים על יסודות של תקווה, פרגמטיות והכרה הדדית. בהתאם לכך באפריל 2023 הגיע רזא פהלווי לביקור בישראל כאורח של שרת המודיעין גילה גמליאל, במטרה להשתתף בטקס יום הזיכרון לשואה ביד ושם, ערך פגישות עם שרי ממשלה וביקור בכותל.

במהלך ההפגנות באיראן (2025–2026) שהחלה כתנועה מחאתית חסרת הנהגה מרכזית, נשמעו קריאות רבות להשבתו של רזא פהלווי. ב-10 בינואר פרסם רזא פהלווי, יורש העצר האיראני הגולה, קריאה לאזרחי איראן להחריף את המחאה. הוא קרא לעובדים במגזרים מרכזיים במשק לפתוח בשביתה כללית, וכתב שאין להסתפק בהפגנות אלא להיערך לכיבוש מרכזי הערים והחזקתם. הוא קרא למפגינים לצאת לרחובות בשעות מוגדרות, להתכנס במוקדים מרכזיים ולהיערך לשהות ממושכת, ופנה לכוחות הביטחון בבקשה לשבש את מנגנון הדיכוי ולהצטרף למחאה. ב-18 בינואר פרצו האקרים לשידורי הטלוויזיה הממלכתית למשך כעשר דקות, שבמהלכן הוקרנו מסרים של יורש העצר הגולה, רזא פהלווי. הוא קרא לכוחות הביטחון להצטרף לעם, ולא להשתמש נגדו בנשק..

## ראו גם
* מוג'אהדין ח'לק
* הממשלה האיראנית הגולה: יחס לישראל

## קישורים חיצוניים
* 

## ביאורים

## הערות שוליים

קטגוריה:איראן: פוליטיקה
קטגוריה:שושלת פהלווי
איראן
קטגוריה:הרפובליקה האסלאמית של איראן: היסטוריה
God Lives Underwater (מיני-אלבום)

**God Lives Underwater** הוא מיני אלבום של להקת האינדסטריאל מטאל האמריקאית גאד ליבס אנדרווטר, ואלבום הבכורה שלה. האלבום יצא לאור בשנת 1995, למרות שההקלטות הסתיימו כבר בשנת 1993, שנתיים קודם לכן.
האלבום מוגדר על פי רוב כאלבום אינדסטריאל מטאל, אך ניתן לזהות בו מאפיינים מסוגות מוזיקליות שונות, ביניהן מוזיקת טכנו
ואלקטרוניקה.

## ביקורות
אומנם האלבום לא זכה לביקורות רבות, אך במעט הביקורות שעבר הוא קיבל בעיקר ביקורות בינוניות. אתר *[[Allmusic]]* העניק לאלבום שניים וחצי כוכבים מתוך החמישה האפשריים - ציון נמוך יחסית, בטענה: *"שום דבר באלבום הוא לא הפתעה גדולה, אבל הוא בהחלט נקודת פתיחה טובה שדברים יכולים להתפתח ממנה"*.

## רשימת שירים
כל השירים הולחנו על ידי כל חברי הלהקה.

### No More Love

**No More Love** פורסם כסינגל. בקליפ ניתן לראות את חברי הלהקה מנגנים מסביב לכור גרעיני מעלה עשן, דבר המרמז על כך שהלהקה מנגנת בזמן דליפה גרעינית. הקליפ בוים והופק על ידי קלארק אדי.

## מבצעים
**גאד ליבס אנדרווטר**
*דייוויד ריילי - שירה
*ג'ף טורזו - גיטרה, קולות רקע
*אנדראו מקגי - גיטרה בס
*אדם קרי - תופים

**הפקה**
*ריק רובין - הפקה
*קריסטין קאנו - עיצוב עטיפת האלבום
*קלארק אדי - מיקסר

## קישורים חיצוניים

* האלבום באתר הרשמי של הלהקה
* 

## הערות שוליים

קטגוריה:מיני-אלבומי בכורה מ-1995
קטגוריה:גאד ליבס אנדרווטר
קטגוריה:אלבומי מטאל
קטגוריה:אלבומים שהופקו על ידי ריק רובין
גל אמיתי

**גל יעקב אמיתי** (נולד ב-13 ביוני 1986) הוא שחקן, מורה למשחק ומנחה טלוויזיה ישראלי.

## ביוגרפיה
אמיתי נולד בדרום אפריקה, להורים ישראלים. ב-1993 כשהיה בן 7 עלה לישראל יחד עם משפחתו. בתיכון למד במקיף עומר במגמת תיאטרון. אמיתי שירת בצה"ל בהנדסה קרבית.

הוא בוגר סל"ה - הסטודיו לאמנויות התיאטרון מיסודו של יורם לוינשטיין. במהלך לימודיו שיחק במחזות "הצ'ק בדרך", "חלומות" ו"מופע האימים של רוקי". הוא למד משחק מול מצלמה אצל רותי דייכס.

### בתיאטרון
אמיתי שיחק במספר מחזות. בשנת 2012 שיחק במחזה "2012The Parade" שהוצג בתיאטרון הקאמרי והוצג בפסטיבל ישראל. בשנת 2013 שיחק בתיאטרון המדיטק במחזה "הכיתה המעופפת". באותה שנה שיחק בתיאטרון באר שבע במחזה "הגיבן מנוטרדם". ב-2014 שיחק במחזות "משחקים בחצר האחורית" (תיאטרון אורנה פורת לילדים ולנוער), "מחוברים" (תיאטרון מופע) ו"וניה, סוניה, מאשה ושפיץ" (תיאטרון חיפה ותיאטרון הקאמרי), על תפקידו במחזה זה הוא היה מועמד לפרס התיאטרון הישראלי בקטגוריית השחקן המבטיח.

בשנת 2015 שיחק במחזות "ביבר הזכוכית", "אלה גרוסמן" ו"המקרה המוזר של הכלב בשעת לילה" שהוצגו בתיאטרון בית לסין. בשנת 2016 החל לשחק באותו תיאטרון במחזה "הוא הלך בשדות" לצדה של אגם רודברג. בחנוכה 2016 השתתף במחזמר "בת הים הקטנה" בתפקיד הנסיך לצד עדי הימלבלוי וחובי סטאר, אשר הוצג ברחבי הארץ.

### בטלוויזיה ובקולנוע
במהלך השנים השתתף במספר סרטים וסדרות טלוויזיה. בשנת 2012 שיחק בתפקיד אורח בסדרה "הומלנד". באותה שנה לוהק לגלם את דמותו של רועי בעונה הראשונה של סדרת הנעורים "גאליס" לצד תמר עמית יוסף, גיא זוארץ ואחרים בשנת 2014 שיחק בסרט "מקום בגן עדן" ובסדרה "משפחה טובה".

בשנים 2015–2016 שב לגלם את דמותו של רועי בשתי העונות האחרונות (6–7) של הסדרה "גאליס".

ב-2016 הנחה את תוכנית המציאות "המשימה: אמזונס" של קשת בערוץ 2. באותה שנה החל לשחק בקומדיה "נפלת חזק" שיצר מיקי גבע ומשודרת בערוץ עשר.

בשנת 2017 שיחק בסרט "מכתוב" שכתבו גיא עמיר וחנן סביון. בדצמבר אותה שנה החל לשחק בעונה השנייה של הדרמה-קומית "איפה אתה חי?" שיצרו חי דוידוב ורונן דוידוב.

משנת 2018 עד 2019 הנחה את השאלון באפליקציית "קוויקס", יחד עם גל סרי ומירב פלדמן.

משנת 2020, מגלם את דמותו של יצחק רבין בסדרת הנוער "פלמ"ח".

בשנת 2021 השתתף בתפקיד הראשי בקליפ לשיר "זה בא אליי" של רוני דלומי. בהמשך השנה עלה לאקרנים הסרט "פול ספיד", בו גילם את חליבה.

## חיים אישיים
במרץ 2016 התארס לשחקנית והדוגמנית אגם רודברג לאחר ארבע וחצי שנים של זוגיות. ב-14 בדצמבר 2016 השניים נפרדו.

ב-12 במאי 2021 התחתן עם השחקנית שיר לוינסון. ביולי 2023 השניים התגרשו.

החל משנת 2024 מנהל מערכת יחסים זוגית עם השחקנית אפרת דור. בספטמבר 2025 השניים התארסו.

## קישורים חיצוניים

*
*
* 

## הערות שוליים

קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מנחי טלוויזיה ישראלים
קטגוריה:סגל קשת
קטגוריה:ישראלים ילידי דרום אפריקה
קטגוריה:עולים בשנות ה-1990
קטגוריה:בוגרי תיכון מקיף עומר
קטגוריה:גאליס
קטגוריה:ישראלים שנולדו ב-1986
ג'ניפר רובין

**ג'ניפר "ג'ן" רובין** (באנגלית: **Jennifer Rubin**) (נולדה ב-1962) היא פובליציסטית יהודייה-אמריקאית, בעלת טור ובלוג ב"וושינגטון פוסט", שבו שוטחת את דעותיה מנקודת השקפה שמרנית. עם זאת, לאחר היבחרו של דונלד טראמפ בפריימריז הרפובליקניים ולנשיאות, הפכה רובין למבקרת בולטת שלו.

## קורות חיים
רובין (במקור גלייזר) נולדה בניו ג'רזי, סמוך לפילדלפיה. ב-1968 עברה עם משפחתה לקליפורניה. היא סיימה לימודי משפטים באוניברסיטת קליפורניה בברקלי ועבדה כעורכת דין בלוס אנג'לס במשך כ-20 שנה. ב-2007 היא החלה לכתוב טורי דעה בירחון קומנטרי ובלטה בחריפותה ובכתיבתה הפרובוקטיבית. טוריה התפרסמו גם בכתבי עת נוספים, בהם באופן תדיר בויקלי סטנדרד. ב-2010 עברה לוושינגטון פוסט בו היא בעלת טור ובלוג בשם "Right Turn". רובין מסקרת את הפוליטיקה המקומית ומדיניות החוץ מנקודת מבט נאו-קונסרבטיסטית ומזוהה עם המפלגה הרפובליקנית.

רובין מתגוררת בצפון וירג'יניה, היא נשואה ואם לשניים. היא יהודייה ושומרת שבת.

## קישורים חיצוניים

* טורי הדעה של ג'ניפר רובין, באתר וושינגטון פוסט
* הבלוג של ג'ניפר רובין, באתר וושינגטון פוסט

## הערות שוליים

קטגוריה:אמריקאים ילידי ניו ג'רזי
קטגוריה:עיתונאיות יהודיות אמריקאיות
קטגוריה:בעלי טור יהודים אמריקאים
קטגוריה:פובליציסטים יהודים אמריקאים
קטגוריה:נאו-קונסרבטיבים
קטגוריה:סגל MSNBC
קטגוריה:סגל וושינגטון פוסט
קטגוריה:בוגרות אוניברסיטת קליפורניה בברקלי
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:בלוגריות אמריקאיות
קטגוריה:בלוגריות יהודיות
קטגוריה:בעלות טור אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
בסוף כל יום (אלבום)

**בסוף כל יום** הוא אלבומו ה-18 של הזמר אייל גולן, אשר יצא לאור ב-24 במרץ 2015. האלבום זכה בפלטינה כפולה על מכירת 60 אלף עותקים תוך יומיים מצאתו לאור.

ההפקה המוזיקלית והעיבודים של מרבית שירי האלבום הופקדו בידיו של יעקב למאי.

## סינגלים
לפני יציאת האלבום יצאו שני סינגלים.
;שוב לאהוב
ב-3 בנובמבר 2014 הוציא לאור גולן את הסינגל הראשון מתוך האלבום. את השיר כתב יוסי גיספן, והלחין עדי לאון.
;כשתגדל
ב-11 בינואר 2015 הוצא לאור הסינגל השני, שהוקדש לבנו התינוק יאן, למילים של ידי סהר חגי, לחן של ניצן קייקוב, עיבוד והפקה מוזיקלית של יעקב למאי. אמו של יאן - רוסלנה רודינה צילמה את עטיפת הסינגל.

## שירי האלבום

## קישורים חיצוניים

* 

## הערות שוליים

קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי ניצן קייקוב
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
Wired All Wrong

**Wired All Wrong** (תרגום חופשי: **מחווט לגמרי לא נכון**) היא להקת רוק אלטרנטיבי מקליפורניה שבארצות הברית. הלהקה נוסדה בשנת 2006 על ידי נגן הבס לשעבר בלהקה גאד ליבס אנדרווטר, ג'ף טורזו, וסולן להקת סלף, מאט מחפאי. הלהקה נוצרה בעקבות מותו של סולן להקת גאד ליבס אנדרווטר, דייוויד ריילי, דבר שאפשר לטורזו להפנות את תשומת לבו ללהקה אחרת. אלבום הבכורה של הלהקה, *[[Break Out The Battle Tapes]]*, יצא לאור בשנת 2006.

## היסטוריה
Wired All Wrong הוציאו לאור את אלבום הבכורה שלהם, *[[Break Out The Battle Tapes]]*, ב-12 בספטמבר בשנת 2006. שלושה סינגלים פורסמו מהאלבום: "Lost Angeles" (משחק מילים באנגלית בין העיר Los Angeles לבין המילה Lost שמשמעותה "אבוד"), Nothing At All ו-Elevatin. בסוף שנת 2006 הלהקה יצאה לסיבוב הופעות כדי לקדם את האלבום.

## דיסקוגרפיה
### אלבומי אולפן

### סינגלים

## קישורים חיצוניים

קטגוריה:להקות רוק אלטרנטיבי
קטגוריה:להקות נו מטאל
רקנאטי (עיר)

**רקנאטי** (ידועה גם כ**ריקנטי**, **רקנטי** ו**ריקנאטי**; באיטלקית: **Recanati**) היא עיירה (קומונה) בנפת מצ'רטה במחוז מארקה באיטליה, אשר נוסדה ב-1150 כתוצאה מאיחוד שלוש טירות. בשנת 1290 היא הכריזה על עצמה בתור רפובליקה עצמאית. במאה ה-15 התפרסמה בזכות היריד הבין-לאומי שלה. במרץ 1798 נכבשה על ידי נפוליאון בונפרטה.
בעיירה נולדו המשורר הרומנטי ג'אקומו ליאופרדי והזמר בנימינו ג'ילי.

## היסטוריה
בתקופת המחלוקות בין פרידריך ברברוסה והאפיפיור, גורשו מרקנאטי הרוזנים הפאודלים אשר שלטו באזור שלה. בשנת 1203 הם הוחלפו בפודסטה. בשנת 1228, כאשר האחיין של ברברוסה, פרידריך השני, קיסר האימפריה הרומית הקדושה, היה בסכסוך עם האפיפיורים, רקנאטי תמכה בו, כך היא קיבלה את השליטה בשפת הים, ואת הזכות להקים נמל. בשנת 1239, רקנאטי תמכה באפיפיור, ובשנה שלאחר מכן גרגוריוס התשיעי נתן לה מעמד של עיירה ואת מושב הבישוף שהיה קודם לכן בידי העיירה אוזימו הסמוכה.

בראשית המאה ה-13 הייתה יריבות בין פרידריך השני (מבית הוהנשטאופן) לבין אוטו הרביעי, קיסר האימפריה הרומית הקדושה (מבית ולף) אותו הדיח. באופן טבעי נתמך הקיסר פרידריך השני על ידי הגיבלינים בעוד הגואלפים התייצבו מאחורי אוטו. פרידריך השני היה גם יריב מר של האפיפיור על רקע עקרוני בניסיון להשלטת השררה של הרשות החילונית על הכנסייה. בשל כך נודה פרידריך מהכנסייה והגואלפים, מתנגדיו, הפכו באופן מובהק לפלג פרו-דתי שבאופן עקרוני העמיד את שלטון הרשות האפיפיורית מעל לזו הקיסרית.

בראשית המאה ה-14, הסכסוך בין הגואלפים והגיבלינים נגע גם לרקנאטי. הקתדרלה נשדדה ונחרבה ומאוחר יותר נהרגו כמה גואלפים.

העיירה הייתה ביתו של יריד סחר פופולרי, אשר מעמדו הועלה אף יותר על ידי מרטינוס החמישי בשנת 1422. במהלך מאות שנים של שגשוג כלכלי, ברקנאטי שכנו משפטנים, סופרים ואמנים כגון לורנצו לוטו ועוד.

## דמוגרפיה
ברקנאטי קיימים כ-7391 משקי בית. בשנים 1991–2001 האוכלוסייה בעיירה גדלה ב-30.6%. נכון לשנת 2013, האוכלוסייה מנתה כ-21,435 נפשות ונכון ל-2010, בעיירה חיו 1,768 זרים מ-53 מדינות.

## גאוגרפיה
ממוזער|מגדל סיביק
רקנאטי היא קומונה באיטליה, בנפה מצ'רטה שבמארקה. היא גובלת עם הערים: לורטו, מצ'רטה, אוסימו, פורטו רקנאטי ועוד. היא נמצאת בגובה של כ-296 מטרים מעל פני הים ושטחה 102 קמ"ר.

## קהילה יהודית
בעיירה רקנאטי הייתה קיימת אוכלוסייה יהודית גדולה למדי במשך מאות שנים. בין חכמי העיירה היה הרב מנחם רקנאטי. במאה ה-13, הרב חיבר את פירושו לתורה, המהווה פירוש לסודות הרמב"ן על התורה, וכן ספר בנושא טעמי המצוות. ר' מנחם ריקאנטי למד כנראה אצל הרב אלעזר מוורמייזא, מגדולי רבניהם של חסידי אשכנז ותלמידו של רבי יהודה החסיד. הרקאנטי הוא מהחכמים הראשונים אשר מזכירים את ספר הזוהר כחיבור שלם. מקורה של  בעיירה רקנאטי.

## לקריאה נוספת
* מרקו ארמרו, מרקוס הול, **טבע והיסטוריה באיטליה המודרנית**, 2010.
* ג'ינו מוליטרנו, **אנציקלופדיה של תרבות איטלקית עכשווית**, 2003.
* רוי פ. דומניקו, **אזורי איטליה: מדריך עזר להיסטוריה ולתרבות**, 2001.
* פרנק ג'. קופה, **מילון של ההיסטוריה המודרנית האיטלקית**, 1895.
* פרנצ'סקו גואיצ'ארדיני, **ההיסטוריה של איטליה**, 1984.
* קת'רין ב. אייברי, **אנציקלופדית המאה החדשה של הרנסאנס האיטלקי**, 1972.

## קישורים חיצוניים

* 
* מרכז מידע תיירותי
* 

## הערות שוליים

קטגוריה:מארקה: ערים
קטגוריה:יישובים שהוקמו במאה ה-12
קאלימאכוס (פולימארכוס)

**קאלימאכוס**, (ביוונית: **Καλλίμαχος**; המאה ה-5 לפנה"ס) היה מצביא אתונאי, שפיקד על הכוחות האתונאים בקרב מרתון.

## ביוגרפיה
בשנת 490 לפנה"ס נחת כוח פרסי תחת פיקודם של דאטיס וארטפרנס במפרץ מרתון במטרה להעניש את העיר אתונה שתמכה במרד האיוני. האתונאים מינו את קאלימאכוס ל"פולימארכוס"  (ביוונית: πολέμαρχος, מושל לימי מלחמה) והוא יצא עם 10,000 לוחמים לעצור את הפרסים. יחד עמו חלקו את הפיקוד עוד 10 סטרטגוס ביניהם מילטיאדס, תמיסטוקלס, ואריסטידס. פלטיאה הקטנה שלחה לעזרת אתונה עוד 1,000 לוחמים. 

הצבא היווני חנה על צלע הר ליד המחנה הפרסי שחנה במישור. הפרסים היססו לתקוף את האתונאים כיוון שצלע ההר לא הייתה נוחה עבור הקשתים והפרשים שלהם. והאתונאים היססו לתקוף את הפרסים כיוון שהמישור היה נוח לפרשי האויב. באחד הימים התכנסו 11 המפקדים כדי להחליט מה לעשות, 5 תמכו בעמדתו של מילטיאדס שסבר שיש לתקוף, בעוד 5 אחרים גרסו שאין לעזוב את העמדה הנוחה. קאלימאכוס היה היחיד שעדיין לא הצביע, הרודוטוס מספר שמילטיאדס פנה אליו במילים הבאות: 

קאלימאכוס הושפע מאוד מנאום נרגש זה והצביע בעד דעתו של מילטיאדס. לפיכך הוחלט לצאת לקרב שנודע כקרב מרתון, האתונאים ניצחו ניצחון מוחץ על אף נחיתותם המספרית, אם כי קאלימאכוס שפיקד על האגף הימני היוקרתי מת בקרב בעת שהאתונאים ניסו להשתלט על הספינות של הפרסים. 

האתונאים בנו לזכרו פסל בגובה 4.68 של האלה ניקה. הפסל התגלה מחדש, שוחזר, והוצג לציבור במוזיאון האקרופוליס באתונה בשנת 2010.

## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
*משה עמית, **תולדות יוון הקלאסית**, הוצאת מאגנס, תשס"ב 

## קישורים חיצוניים
מקרב מרתון עד קרב מצדה, באתר דעת.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוונים בתקופה ההלנית
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס
אריאביגנס

**אריאבגנס**, (ביוונית: **Ἀριαβίγνης**; המאה ה-5 לפנה"ס) היה נסיך ומצביא פרסי, שפיקד על הצי הפרסי בקרב סלמיס.

## ביוגרפיה
אריאביגנס היה בנו של דריווש הראשון מהשושלת האחמנית, ושל אשתו שהייתה בתו של גובריאס. היא ילדה לדריווש ארבעה בנים שאחד מהם היה אריאביגנס, והבכור ביניהם היה ארטובזנס. אולם לאחר מכן נישא דריווש לבתו של כורש, אטוסה, והיא ילדה לו עוד ארבעה ילדים שהבכור ביניהם היה חשיארש. עוד בימי חייו של דריווש פרץ סכסוך בין ארטובזנס לבין חשיארש כאשר כל אחד טוען שהוא הראוי לרשת את הכתר. דמרטוס מלך ספרטה שנמלט מאויביו הפוליטיים הגיע אותו זמן לפרס והציע לחשיארש להעלות את הטיעון שארטובזנס נולד כאשר דריווש היה אדם פשוט בעוד חשיארש נולד לאחר שדריווש כבר היה מלך. דריווש קיבל את הנימוק אולם הרודוטוס סובר שגם ללא נימוק זה השלטון היה נופל בידי חשיארש, כיוון שהשפעתה של אטוסה על דריווש הייתה רבה. נראה שהאחים קיבלו את הבחירה בהשלמה, כיוון שהם נזכרים לעיתים קרובות כמפקדים בצבאו של חשיארש.

אריאביגנס מונה למפקד הצי הפרסי במהלך פלישתו של אחיו ליוון, ופיקד על הצי במהלך קרב ארטמיסיון שהסתיים ללא הכרעה, הצי היווני נסוג לסלמיס. הפרסים נהנו מיתרון מספרי בולט, 1,000 נגד 380, אולם האדמירל האתונאי תמיסטוקלס גרר את הפרסים למלכודת מתוחכמת והביס אותם, במהלך הקרב מת אריאבגנס. פלוטרכוס מתאר בהרחבה את מותו של אריאביגנס שאותו הוא מכנה "אריאמנס". פלוטרכוס מתאר אותו כאיש אמיץ וחזק, על פי תיאורו הוא ירה חיצים והשליך כידונים במו ידיו, אולם ספינתו התנגשה בספינה יוונית. הוא ניסה לקפוץ עליה, אולם שני יוונים דקרו אותו בחניתותיהם והשליכו אותו לים. גופתו נמצאה בידי המצביאה הפרסייה ארטמיסיה והובאה אל אחיו.

## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
*משה עמית, **תולדות יוון הקלאסית**, הוצאת מאגנס, תשס"ב 
*פלוטרכוס, **תולדות גדולי יון ורומא**; תרגם: י"ל ברוך, 2 כרכים, תל אביב: אמנות, תרצ"ב. (התוכן: כרך 1: גדולי יון; ספר 1: תזאוס, ליקורג, סולון, תמיסטוקלס; ספר 2: אריסטידס, קימון, פריקלס, ניקיאס) (הספר במאגר הספרים הסרוקים של הספרייה הלאומית)

## הערות שוליים

קטגוריה:הממלכה האחמנית
קטגוריה:יוון העתיקה: היסטוריה צבאית
קטגוריה:מצביאים פרסים
קטגוריה:אישים שחיו במאה ה-5 לפנה"ס
דיאנקס

**דיאנקס** (ביוונית עתיקה: **Διηνέκης**; המאה ה-5 לפנה"ס) היה ספרטני, שלקח חלק בקרב תרמופילאי.

## ביוגרפיה
מלך פרס חשיארש הראשון פלש ליוון, ו-300 חיילים ספרטנים תחת פיקודו של המלך לאונידס הראשון נשלחו אל תרמופילאי לעכב אותו. טרם הקרב אחד החיילים התלונן בפני לאונידס שהפרסים כה רבים עד ש"כשיורים הברברים את חיציהם, מאפילים הם על השמש בהמון החצים, כה גדול המונם." דיאנקס ששמע את השיחה השיב שהחייל: "מודיע רק טובות, שאם המדים יסתירו את השמש, יהיה להם הקרב בצל ולא בחום השמש." הרודוטוס טוען גם שדיאנקס היה החייל האמיץ ביותר שלחם בקרב, ומציין גם שהוא נודע באמרותיו השנונות. 

פלוטרכוס מזכיר סיפור דומה אם כי אחרת. לפי פלוטרכוס, לאונידס עצמו היה זה שאמר את המשפט המפורסם: "האם לא יהיה זה נחמד אם יהיה לנו צל כשנלחם בהם?"

## בתרבות
משפטו ההרואי של דיאנקס מפורסם עד ימינו. בספרו של סטיבן פרספילד "שערי האש", דיאנקס הוא אחת הדמויות המרכזיות. וכך גם בספר "הספרטאי" של קרולין דל סנידקר. בסרט 300 הספרטנים המשפט נאמר בידי המלך לאונידס עצמו בתגובה לאיום מצד הגנרל הפרסי הידרנס, ולא בעקבות תלונה של חייל יווני. בקומיקס הגרפי של פרנק מילר הוא אינו נזכר, ובסרט "300" המשפט נאמר בידי דמות בדיונית בשם **סטליוס**. 

בעיר המודרנית ספרטה השוכנת בסמוך לספרטה ההיסטורית קיים רחוב הקרוי על שמו, בסמוך לקבר לאונידס.

## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
* פלוטרכוס. **ספרטה - אמרות ומנהגים**. תרגמה מיוונית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, האוניברסיטה העברית, תשע"א.

## הערות שוליים

קטגוריה:ספרטנים מן העת העתיקה
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס
קאליאס (מצביא)

**קאליאס**, (ביוונית: **Καλλίας**; המאה ה-5 לפנה"ס) היה מצביא אתונאי שפיקד על הכוחות האתונאים בקרב פוטידאה.

## ביוגרפיה
בשנת 432 לפנה"ס, חימשה אתונה שלושים ספינות ו-1,000 הופליטים תחת פיקודו של ארכסטראטוס, ושלחה אותם אל כלקידיקי במטרה להעניש מרד של פוטידאה שפרץ בתמיכת מוקדון וקורינתוס. אולם כשהגיע אל כלקידיקי גילה ארכסטראטוס שכל ערי כלקידיקי כבר התמרדו והתאגדו נגד אתונה, ומכיוון שהיה בנחיתות מספרית תקף את מוקדון במקום. במוקדון התחברו אליו דרדאס, ופיליפוס, קרובי משפחתו של פרדיקאס השני, מלך מוקדון שמרדו בו. האתונאים מינו את קאליאס שהיה בנו של אדם בשם קאליאדס, כמפקד של 40 ספינות ו-2,000 הופליטים שיצאו לסייע לארכסטראטוס. יחד אתו פיקדו על חיל המשלוח עוד ארבעה מפקדים ששמותיהם אינם ידועים. הם התחברו עם הכוח של ארכסטראטוס שכבש את תרמי, וצר על פידנה. פרדיקאס מלך מוקדון, שידע שאתונה במצב קשה הציע לכרות הסכם שלום, בלית ברירה הסכימו האתונאים, כיוון שמצב העניינים בפוטידאה חייב אותם לחזור לכלקידיקי. אליהם הצטרפו 600 פרשים מוקדונים תחת פיקודם של פיליפוס אחיו של פרדיקאס, ושל פאוסניאס בן דודו של פרדיקאס. שניהם לפני כן היו בין המורדים בפרדיקאס, ולכן האתונאים יכלו לסמוך על נאמנותם גם במקרה שפרדיקאס יעתיק את נאמנותו. הם כבשו את העיר ברויאה, אולם נכשלו בכיבוש העיר סטרפסה. לאחר סטרפסה הם צעדו עוד שלושה ימים כשבמקביל הספינות שטו בים. כעבור שלושה ימים הגיעו לגיגונוס הסמוכה לפוטידאה. 

בינתיים, פרדיקאס שוב בגד באתונאים והגיע עם 200 פרשים מוקדונים לפוטידאה. הקורינתים, הפוטידאים, והמוקדונים, בחרו למפקד הראשי של כוחות בעלי הברית את אריסטאס. הוא הקים את מחנהו במצר בכיוון אולינתוס. תוכניתו הייתה כדלהלן, עיקר הכוח המורכב מכלקידיקים וקורינתים יעכב את הכוח האתונאי במצר. בזמן שפרדיקאס ופרשיו המוקדונים יחנו באולינתוס וברגע המתאים יתקפו מהעורף את האתונאים. אולם תוקידידס מספר שקאליאס חזה מראש מהלך זה והתריע בפני חבריו לפיקוד על כך. האתונאים הציבו את הפרשים המוקדונים בכיוון אולינתוס, כך שפרדיקאס היסס לתקוף וקרב פוטידאה הסתיים בניצחון אתונאי. אם כי קאליאס מת בקרב.

## ראו גם
*קרב פוטידאה.
*הרקע למלחמה הפלופונסית.
## לקריאה נוספת
*תוקידידס. **[[תולדות מלחמת פילופוניס]]**. תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959).
*משה עמית, **תולדות יוון הקלאסית**, הוצאת מאגנס, תשס"ב 

## קישורים חיצוניים
* 

## הערות שוליים

קטגוריה:המלחמה הפלופונסית
קטגוריה:יוון העתיקה: היסטוריה צבאית
קטגוריה:יוונים בתקופה ההלנית
קירילוס מירושלים

**קירילוס מירושלים** (ביוונית: ** Κύριλλος Α΄ Ἱεροσολύμων**; 313 – 386) היה קדוש נוצרי ואחד ממורי הכנסייה. מ-348, שנים ספורות אחרי שקונסטנטינוס הפך את הנצרות לדת מותרת באימפריה הרומית, ועד מותו כיהן כבישוף השלישי של ירושלים.

## תולדותיו
קירילוס נולד בירושלים או סביבתה. לבישוף ירושלים התמנה בתמיכת של המטרופוליט של בישופות קיסריה, אקאיוס , שהיה איש הדת הבכיר בארץ ישראל. אולם עד מהרה התגלעו מחלוקות בין קירילוס ואקאיוס. למחלוקות אלה היה בסיס תאולוגי, קירילוס השתייך לזרם האורתודוקסי השמרני, בעוד אקאיוס אחז בתפיסות המזוהות עם האריאניות. בנוסף, החלה באותה העת היריבות על הבכורה בארץ הקודש בין קיסריה וירושלים. לפיכך הדיח אקאיוס את קירילוס במספר הזדמנויות בטענות שונות.

בשנת 381 נכח קירילוס בוועידת קונסטנטינופול הראשונה.

ב-1883 הכתיר אותו האפיפיור לאו השלושה עשר לאחד ממורי הכנסייה.

## יצירתו
יצירתו העיקרית של קירילוס היא 23 הדרשות ללוטכומנים (המועמדים לטבילה לנצרות). הדרשות, שנישאו כנראה לפני חג הפסחא של שנת 348 בכנסיית הקבר מוקדשות להסבר עיקרי האמונה על דרך הקטכיזם, שקירילוס היה בין מייסדיו (מדריך אמונה הבנוי במתכונת של שאלות ותשובות). כל דרשה עוסקת במושג אחר: הטבילה, האמונה, אחדות האל (כלומר הדוקטרינה של ועידת ניקיאה לפיה האב והבן דומים בכל על פי טבעם), האב, ההשגחה, ישו המשיח, התגשמותו של ישו, צליבתו וקבורתו, תחייתו, חזרתו באחרית הימים, רוח הקודש ותחיית המתים. בנוסף, מעיד קירילוס על מסורת סודית בעל פה בנוגע לענייני אמונה מסוימים המועברת למאמינים בלבד ("מסתורין" או *disdpiina arcani* בלטינית), שאינו מעלה על הכתב ושאבדה מאז.

## קישורים חיצוניים

* 23 הדרשות של קירילוס, באתר New Advent
* קירילוס, מתוך: **ספר ירושלים: התקופה הרומית והביזאנטית**, יד יצחק בן-צבי, פרק חמישה־עשר מקירילוס ועד לסופתניוס: הספרות הנוצרית בירושלים הביזאנטית
* 

## הערות שוליים

קטגוריה:מורי הכנסייה
קטגוריה:קדושים נוצרים
קטגוריה:בישופים
קטגוריה:נוצרים בארץ ישראל
קטגוריה:ילידי 313
קטגוריה:נפטרים ב-386
סימונטה סומרוגה

**סימונטה סומרוגה** (**Simonetta Sommaruga**; נולדה ב-14 במאי 1960) היא פוליטיקאית שווייצרית מן המפלגה הסוציאל-דמוקרטית, שכיהנה כנשיאת המדינה לשנת 2020 ובנוסף כשרת הסביבה, התחבורה, האנרגיה והתקשורת של שווייץ. גם בשנת 2015 כיהנה כנשיאה.

## ביוגרפיה
סומרוגה נולדה בעיר צוג וגדלה בקנטון ארגאו. למדה פסנתר בבית הספר למוזיקה של לוצרן, ברומא ובאוניברסיטת סטנפורד שבארצות הברית וכן למדה אנגלית ולימודים ספרדיים באוניברסיטת פריבור. 

משנת 1993 עד 1999 שימשה כמנהלת הקרן השווייצרית להגנת הצרכן, ומשנת 2000 עד 2010 הייתה נשיאת הקרן. בשנת 2003 הייתה גם לנשיאת ארגון הסיוע Swissaid. בהמשך כיהנה כדירקטורית במספר חברות נוספות עד לבחירתה לכהונה במועצת הברית של שווייץ.

בשנים 1997 עד 2005 הייתה חברת מועצת עיריית קוניץ וניהלה את מחלקות הכבאות וההגנה האזרחית בה.

ב-1999 נבחרה לחברת המועצה הלאומית, הבית התחתון של אספת הברית של שווייץ. ב-2003 נבחרה למועצת הקנטונים, הבית העליון של אספת הברית, שם ייצגה את קנטון ברן.

### כהונה במועצה הפדרלית
בספטמבר 2010 נבחרה סומרוגה לחברת המועצה הפדרלית (ממשלת שווייץ). בשלהי אותה שנה נכנסה לתפקידה כראש המחלקה הפדרלית למשפטים ומשטרה. ב-2019 עברה לכהן כשרת הסביבה, התחבורה, האנרגיה והתקשורת.

במהלך שנת 2014 שימשה כסגניתו של נשיא שווייץ באותה שנה, דידייה בורקהלטר. ב-3 בדצמבר 2014 בחרה בה אספת הברית לשמש כנשיאת שווייץ במהלך שנת 2015. בראשית 2016 סיימה את כהונתה והוחלפה על ידי יוהאן שניידר-אמאן. בשנת 2019 כיהנה כסגנית הנשיא ובשנת 2020 כיהנה בשנית כנשיאה. בסוף שנת 2022 סיימה את כהונתה במועצה הפדרלית של שווייץ.

סומרוגה נשואה לסופר לוקאס הרטמן (Lukas Hartmann). היא דוברת חמש שפות (גרמנית, צרפתית, איטלקית, אנגלית וספרדית).

## קישורים חיצוניים

* סימונטה סומרוגה באתר מועצת הברית של שווייץ

קטגוריה:נשיאי שווייץ
קטגוריה:שרות ממשלת שווייץ
קטגוריה:שרי המשפטים והמשטרה של שווייץ
קטגוריה:נשיאות
קטגוריה:שרי תחבורה
קטגוריה:שרי תקשורת
קטגוריה:שרי סביבה
קטגוריה:שרי אנרגיה
קטגוריה:שווייצריות שנולדו ב-1960
קטגוריה:שווייצרים שנולדו ב-1960
סן-בריס-סו-פורה

**סן-בריס-סו-פורה** (בצרפתית **Saint-Brice-sous-Forêt** ) היא קומונה בעלת 14,000 תושבים, בפרווריה הצפוניים של פריז, השוכנת במרחק של 16.5 קילומטר ממרכז פריז.

הקומונה שייכת לקנטון אקואה, ברובע סרסל, במחוז ואל ד'אואז, בחבל איל-דה-פראנס.

## יהדות
קרבתה של העיר לעיר סרסל בה ישנה קהילה יהודית גדולה, גרמה לכך שגם בסן-ברי ישנה קהילה יהודית מכובדת.

## תושבים מפורסמים
* הסופרת האמריקאית אדית וורטון התגוררה בעיר משנת 1919 ועד למותה בשנת 1937, והרחוב בו התגוררה נקרא כיום על שמה.
* הסוריאליסט פאול אלוארד.

## קישורים חיצוניים

* 

קטגוריה:איל-דה-פראנס: ערים
גיום אוארו

**גיום אוארו** (בצרפתית: **Guillaume Hoarau**; נולד ב-5 במרץ 1984) הוא כדורגלן צרפתי המשחק בעמדת החלוץ.

## קריירת מועדונים
אוארו החל את קריירת הכדורגל שלו במחלקת הנוער של סן פיירואז מראוניון. בינואר  הצטרף ללה הבר. ב-12 במאי 2004 ערך את הופעת הבכורה שלו בלה הבר בהפסד 1–2 נגד שאטורו. בעונת  קיבל יותר הזדמנויות בהרכב והוא הבקיע 5 שערים ב-28 משחקים. בתחילת עונת  הוא הושאל לגוניון, לפני כן הוא הספיק לרשום עוד 5 הופעות. בעונת  חזר ללה הבר ובעונה זו הפך למלך השערים של הליגה ועלה עם קבוצתו לליגת העל.

בקיץ  חתם בפריז סן-ז'רמן כמחליפו של פאולטה. ב-9 באוגוסט 2008 ערך את הופעת הבכורה שלו בפריז בהפסד 0–1 נגד מונקו. שבוע לאחר מכן הבקיע את שער הבכורה שלו בניצחון 0–1 נגד בורדו. ב-18 בפברואר 2009 הבקיע את שער הבכורה שלו במסגרת אירופית נגד וולפסבורג במסגרת גביע אופ"א. את עונתו הראשונה במועדון סיים אוארו עם 20 שערים ב-45 הופעות בכל המסגרות והיה שותף לאחת מעונות השיא של המועדון שכללה מקום שני בליגה והגעה לרבע גמר גביע אופ"א. לאחר הגעתו של קווין גאמיירו בקיץ , התערער מעמדו של אוארו גם עקב פציעות חוזרות.

ב-9 בינואר 2013 חתם בדאליין אארבין הסינית. ב-30 במרץ 2013 הבקיע את שער הבכורה שלו בליגה הסינית בתיקו 3-3 נגד שאנגחאי SIPG.

לאחר שלא הצליח להטביע את חותמו בסין שוחרר בתום עונת  וחתם בז'ירונדן דה בורדו. בקיץ  חתם ביאנג בויז ברן השווייצרית.

ב-18 בספטמבר 2020 חתם אוארו בפ.צ. סיון.

בקיץ  חזר לראוניון וחתם בסנט-פיירואז.

## קריירה בינלאומית
ב-11 באוגוסט 2010 הוא ערך את הופעת הבכורה שלו בנבחרת צרפת בהפסד 1–2 ל. לזכותו של אוארו 5 הופעות ללא שער במדי נבחרת צרפת. בנוסף אוארו משחק בנבחרת ראוניון.

## תארים
; לה הבר
*אליפות הליגה הצרפתית השנייה: 

; פריז סן-ז'רמן
*אליפות צרפת: 
*הגביע הצרפתי: 

;יאנג בויז ברן
*אליפות שווייץ (3): , , 
*הגביע השווייצרי: 

; אישיים
*מלך השערים של ליגה 2: 
*מלך השערים של ליגת העל השווייצרית: 

## קישורים חיצוניים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני לה האבר
קטגוריה:כדורגלני פריז סן-ז'רמן
קטגוריה:כדורגלני בורדו
קטגוריה:כדורגלני דאליין ייפאנג
קטגוריה:כדורגלני יאנג בויז ברן
קטגוריה:כדורגלני פ.צ. סיון
קטגוריה:כדורגלני נבחרת צרפת
קטגוריה:צרפתים שנולדו ב-1984
כריסטינה מור

**כריסטינה מוּר** (באנגלית: **Christina Moore**; נולדה ב-12 באפריל 1973) היא שחקנית, קומיקאית, דוגמנית ומעצבת אופנה אמריקאית. היא ידועה בין היתר בשל השתתפותה בסדרות הטלוויזיה "מד טי.וי", "מופע שנות ה-70" ו"הות'ורן".

## ביוגרפיה
כריסטינה נולדה בפאלאטיין, אילינוי שבארצות הברית. בצעירותה שרה והופיעה בכנסייה של משפחתה ובתיאטרון מוזיקלי בתיכון. לאחר סיום לימודי תיאטרון באוניברסיטת וסליאן באילינוי עברה ללוס אנג'לס לשם פיתוח קריירת המשחק שלה. בשנת 1996 התארחה בנשואים פלוס ובוורלי הילס 90210. בשנים הבאות קיבלה תפקידים קטנים במספר סדרות וסרטים.

ב-2002 הצטרפה לצוות התוכנית מד טי.וי. במסגרת התוכנית ביצעה חיקויים של סלבריטאיות, ביניהן כריסטינה אגילרה, שאנון אליזבת, שרון סטון ובריטני מרפי. בסיום העונה עזבה את התוכנית לטובת מופע שנות ה-70, שם החליפה את ליסה רובין קלי בתפקיד לורי פורמן.

ב-2004 השתתפה בסרט הקולנוע שיגעון בנהר.

ב-2005 כיכבה בסדרה "רכוש חם", קומדיית מצבים בת 13 פרקים.

בשנת 2008 החלה לגלם את אימה של נעמי קלארק בסדרה 90210, והופיעה ב-11 מפרקי הסדרה.

בשנים 2009–2011 השתתפה בסדרת הטלוויזיה הות'ורן, כאשר בשתי העונות הראשונות קיבלה תפקיד ראשי ובעונה השלישית התארחה.

בשנים 2011–2015 גילמה את האם במשפחת רוס בסדרה ג'סי.

בין השנים 2012–2014 גילמה את אפריל, אחותה הקטנה של ונסה בקסטר, בסיטקום "גבר מי שנשאר אחרון".

ביולי 2008 נישאה לשחקן ג'ון דוסי.

בשנת 2015 כתבה את התסריט לסרט "Running Wild". בסרט יככבו טומי פלנגן, ג'ייסון לואיס ושרון סטון.

בשנת 2017, חזרה לגלם לתפקיד אורח את האם במשפחת רוס בסדרה קיקיוואקה: מחנה קיץ.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:חקייניות אמריקאיות
קטגוריה:ערוץ דיסני: שחקנים ומנחים
קטגוריה:בוגרי אוניברסיטת וסליאן אילינוי
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
אמיר האדז'יץ'

**אמיר האדז'יץ**' (בבוסנית: **Emir Hadžić**; נולד ב-19 ביולי 1984) הוא כדורגלן עבר בוסני ששיחק בעמדת החלוץ.

## קריירה
האדז'יץ' התחיל את הקריירה שלו ברודאר קאקאן המייצגת את עיר הולדתו. לאחר שעבר בז'לייזניצ'אר סרייבו, צליה וצ'ליק זניצה, הוא חתם בקיץ  בפאנטוליקוס. ב-19 ביולי 2010 חתם באיסטרה 1961. לאחר שלא זכה לדקות משחק, חזר בינואר  לצ'ליק זניצה. ב-30 בינואר 2012 חתם בבודפשט הונבד. בקיץ  חתם בסרייבו והיה מלך השערים של הליגה בעונת  עם 20 שערים.

ב-5 ביוני 2013 חתם בהפועל ניר רמת השרון, אך בסיום העונה ירד עם המועדון לליגה הלאומית. בקיץ  חתם בהפועל עכו לשנתיים, אך שוחרר כבר ביולי 2015, עם פיצוי של 300 אלף שקל. לאחר מכן עבר לאולימפיק סרייבו.

בתום עונת  פרש מכדורגל.

לזכותו של האדז'יץ' 3 הופעות בנבחרת בוסניה והרצגובינה.

## קישורים חיצוניים

## הערות שוליים

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני ז'לייזניצ'אר סראייבו
קטגוריה:כדורגלני צליה
קטגוריה:כדורגלני פאנטוליקוס
קטגוריה:כדורגלני איסטרה 1961
קטגוריה:כדורגלני צ'ליק זניצה
קטגוריה:כדורגלני בודפשט הונבד
קטגוריה:כדורגלני הפועל רמת השרון
קטגוריה:כדורגלני הפועל עכו
קטגוריה:כדורגלני סרייבו
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים בוסנים בסלובניה
קטגוריה:ספורטאים זרים ביוון
קטגוריה:ספורטאים זרים בהונגריה
קטגוריה:ספורטאים בוסנים בישראל
קטגוריה:בוסנים שנולדו ב-1984
ג'ואן קלארק

**ג'ואן קלארק** (באנגלית: **Joan Clarke**; 24 ביוני 1917 - 4 בספטמבר 1996) הייתה קריפטואנליסטית ונומיסמטיקאית אנגלית, הידועה בעיקר בהשתתפותה בעבודה בבלצ'לי פארק על פיצוח האניגמה - מכונת הצפנה שהייתה בשימוש הצבא הגרמני בזמן מלחמת העולם השנייה. על כך זכתה ב-1947 בעיטור חברה במסדר האימפריה הבריטית.

## שנותיה הראשונות

קלארק נולדה ב-24 ביוני 1917 בלונדון כבתם הצעירה של דורותי וויליאם קלארק שהיה כומר. היו לה שלושה אחים ואחות. היא עסקה בתחביבים כמו שחמט, בוטניקה וסריגה.

למדה בבית ספר לבנות בדרום לונדון, ובזכות הישגיה זכתה במלגה ללימודים באוניברסיטת קיימברידג'. היא למדה שם מתמטיקה בקולג' ניוהאם לבנות וקיבלה את הציונים הגבוהים בכיתה במספר מקצועות. עם זאת, לא הוסמכה בתואר רשמי של האוניברסיטה, בגלל מדיניותה של זו להסמיך רק גברים, מדיניות שהתקיימה עד 1948.

## בלצ'לי פארק
[200px|ממוזער|שמאל|מכונת [אניגמה]]
ביוני 1940 גויסה קלארק לבית הספר לצפנים של המודיעין הבריטי על ידי גורדון ולצ'מן שהכיר אותה בקיימברידג'. היא עבדה בבלצ'לי פארק בצריף 8 והייתה בצוות שעסק בשימוש בשיטת הבנבוריסמוס שפיתח אלן טיורינג כדי לצמצם את הצורך במכונת הבומב. ב-1944 קודמה לסגנית מנהל צריף 8. בעבודתה שם השׂתכרה פחות מהגברים סביבה וחשה שעליה להיאבק על קידום אך ורק בשל מינה.

במהלך עבודתה התחברה מאוד עם אלן טיורינג והם בילו יחד הרבה מזמנם החופשי. טיורינג כמנהל קבע את משמרות העבודה שלה כך שיחפפו לשלו. באביב 1941 הציע לה טיורינג נישואין וזמן קצר לאחר מכן הציג אותה בפני משפחתו. לאחר שהתוודה בפניה על היותו הומוסקסואל, החליט שאינו יכול להינשא לה ונפרד ממנה בקיץ באותה שנה. למרות זאת, נמשכו יחסי החברות שלהם והקשר ביניהם נמשך עד מותו של טיורינג.

## לאחר המלחמה
לאחר מלחמת העולם השנייה המשיכה קלארק לעבוד במטה התקשורת הממשלתית ופגשה שם את ג'ון מארי (Murray), לוטננט קולונל בדימוס ששירת בהודו בזמן המלחמה. הם נישאו ב-26 ביולי 1952 וזמן קצר לאחר מכן פרש מארי מעבודתו והזוג עבר לגור בסקוטלנד. ב-1962 הם חזרו לעבוד במטה התקשורת הממשלתית וקלארק עבדה שם עד לפרישתה בגיל 60 בשנת 1977.

עיסוקה בנומיסמטיקה התרחב עם השנים וכלל מחקר שזיכה אותה במדליית זהב של החברה הנומיסמטית הבריטית.

לאחר מות בעלה ב-1986, עברה להתגורר בהדינגטון, אוקספורדשייר. בנוסף להמשך עיסוקה בנומיסמטיקה, עבדה על תיעוד ההיסטוריה של מלחמת העולם השנייה במשרד למידע במגזר הציבורי (Office of Public Sector Information) וסייעה בתיעוד תהליך פענוח הצפנים בבלצ'לי פארק. ב-4 בספטמבר 1996 נפטרה בביתה בהדינגטון.

בשנת 2014 הופק הסרט "משחק החיקוי", דרמה בריטית המבוססת, באופן חופשי למדי, על פרטים עיקריים מהביוגרפיה של טיורינג. את דמותה של קלארק גילמה קירה נייטלי. הסרט זכה בפרס בחירת הקהל בפסטיבל הסרטים הבינלאומי בטורונטו ובפרס אוסקר לתסריט המעובד הטוב ביותר.

## קישורים חיצוניים

* הספד על קלארק באתר החברה הנומיסמטית הבריטית
* 
* 

## הערות שוליים

קטגוריה:סגל בלצ'לי פארק
קטגוריה:קריפטואנליסטים בריטים
קטגוריה:מתמטיקאיות בריטיות
קטגוריה:בריטיות שנולדו ב-1917
קטגוריה:בריטים שנולדו ב-1917
קטגוריה:בריטיות שנפטרו ב-1996
קטגוריה:בריטים שנפטרו ב-1996
Bitch Better Have My Money

**Bitch Better Have My Money** הוא שיר של הזמרת הברבדית ריהאנה שיצא ב-26 במרץ 2015. הוא נכתב על ידי ג'מילה פיארה, ריהאנה וטראוויס סקוט והופק על ידי קניה וסט, WondaGurl ו-Deputy. השיר משתייך לז'אנר הטראפ (שילוב של היפ הופ וקראנק) עם קצב היפ הופ ומייצג יציאה מוזיקלית בולטת מהסינגל הקודם, "FourFiveSeconds". מבקרי המוזיקה נתנו לשיר ביקורות חיוביות מעורבות; למרות שהשיר קליט ומתאים למועדון, הוא לא ברמה של הסינגל הקודם. ב-2 ביולי פורסם הווידאו קליפ של השיר.

ביוני 2020 הגיע השיר ל-500 מיליון השמעות בפלטפורמת הסטרימינג ספוטיפיי.

## הופעות חיות
ריהאנה הופיעה עם השיר לראשונה בטקס פרסי ה-iHeartRadio, ב-2 ב-29 במרץ 2015.

## רמיקס
בשנת 2015,להקנת הנו מטאל, קורן ביצעה גרסת רמיקס לשיר והעלתה אותו לעמוד היוטיוב שלה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי ריהאנה
קטגוריה:שירים שהופקו על ידי קניה וסט
קטגוריה:שירים על כסף
קטגוריה:שירי מוזיקת טראפ
קטגוריה:שירי פלטינה מרובעת ומעלה בארצות הברית